Marc Angel

Marc Angel (sündinud 12. märtsil 1963 Luxembourgi linnas Luksemburgis) on Luksemburgi poliitik, ta on Luksemburgi Sotsialistliku Tööpartei liige. Ta on aastast 2019 Euroopa Parlamendi liige. Euroopa Parlamendis kuulub ta Sotsiaaldemokraatide ja demokraatide fraktsiooni.

Ta õppis aastatel 1984–1988 Viini Ülikoolis ja omandas kraadi (Mag. Phil.) saksa, prantsuse ja inglise keele tõlkijana. Seejärel jätkas ta aastatel 1988–1990 turismiökonoomika õpinguid Viini Majandus- ja Äriülikoolis.

Oma poliitilist karjääri alustas ta 1994. aastal Luxembourgi linnanõukogus, kuhu kuulus 2020. aastani.

Ta osales edukalt 2004., 2009., 2013. ja 2018. aasta valimistel, kus pääses Luksemburgi parlamenti. Ta loobus oma mandaadist pärast seda, kui valiti 2019. aasta mais Euroopa Parlamenti. Euroopa Parlamendis kuulub ta Sotsiaaldemokraatide ja demokraatide fraktsiooni.

 Välislingid 
 Marc Angel Euroopa Parlamendi kodulehel

Kategooria:Luksemburgi poliitikud
Kategooria:Luksemburgist valitud Euroopa Parlamendi liikmed
Kategooria:Viini Ülikooli vilistlased
Kategooria:Sündinud 1963